Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav, Oddelenie pre cudzie jazyky  	
	
Zahraničná pracovná cesta	
Miesto konania – štát, mesto:	Rakúsko, Graz	
Organizátor:	Európska komisia, Generálne riaditeľstvo pre vzdelávanie a kultúru	
Termín:	14. – 17. 05. 2014	
Účel:	Zasadnutie tematickej pracovnej skupiny Jazyky vo vzdelávaní a odbornej príprave 	
Rokovací jazyk:	anglický   	
	
Rámcový program
14. 05. 2014 - cesta Bratislava - Graz
15. 05. 2014 - 1. deň aktivity     
16. 05. 2014 - 2. deň aktivity     
17. 05. 2014 - cesta Graz - Bratislava  	
Stručný priebeh	
Cieľom zasadnutia tematickej pracovnej skupiny Európskej Komisie Jazyky vo vzdelávaní a odbornej príprave bolo nadviazať na niektoré zo záverov komparatívnej analýzy v oblasti jazykového vzdelávania. Európska komisia sa rozhodla pripraviť správu nadväzujúcu na komparatívnu analýzu, ktorá by mala byť zameraná na zvyšovanie kvality výučby cudzích jazykov prostredníctvom CLIL a CALL. Zasadnutia sa zúčastnili zástupcovia Európskej komisie, Rady Európy (Európske centrum moderných jazykov, Graz), Eurydice, GHK, členovia tematickej pracovnej skupiny  v zastúpení krajín Rakúsko, Belgicko, Česká republika, Slovenská republika, Írsko, Estónsko, Španielsko, Nemecko, Fínsko, Francúzsko, Maďarsko, Litva, Holandsko, Poľsko, Slovinsko, Veľká Británia. 
Hlavné body zasadnutia:
-	Využitie informačno-komunikačných technológií a sociálnych médií v cudzojazyčnej výučbe 
-	Zhrnutie a záver práce tematickej pracovnej skupiny Jazyky vo vzdelávaní a odbornej príprave 
Na základe komparatívnej analýzy boli identifikované a prezentované príklady dobrej praxe v oblasti informačno-komunikačných technológií. Správa ohľadom CLIL a CALL bude jedným z výstupov práce tematickej pracovnej skupiny.   

V oblasti informačno-komunikačných technológii Európske centrum pre moderné jazyky realizovalo/realizuje projekty, napríklad: 
-	DOTS (Developing online teaching skills): http://dots.ecml.at/ProjectDescription/tabid/1371/language/en-GB/Default.aspx 
-	More DOTS (Using open sources to develop online teaching skills): http://dots.ecml.at/ProjectDescription/tabid/1371/language/en-GB/Default.aspx 
-	ICT REV (Use of ICT in support of language teaching and learning): http://ict-rev.ecml.at/en-us/
Počas svojej činnosti sa tematická pracovná skupina Jazyky vo vzdelávaní a odbornej príprave zamerala na: 
1.	Vytvorenie materiálu na podporu ukazovateľov cudzích jazykoch 
2.	Vypracovanie komparatívnej analýzy ohľadom jazykovej výučby  
3.	Štúdium príkladov dobrej praxe v dvoch oblastiach: CALL a CLIL 
4.	Podporu spolupráce s Európskym centrom pre moderné jazyky, Rada Európy 
Výstupy práce tematickej pracovnej skupiny budú využité v rámci ďalšej činnosti Európskej komisie a jej pracovných skupín. Komparatívna analýza by mala byť po jej validácii diseminovaná. 

Na zasadnutí boli taktiež odkomunikované Závery Rady o multilingvizme a rozvoji jazykových kompetencií, ktoré budú prijaté Radou 20. mája 2014. V Záveroch sa odsúhlasí, že EÚ a členské štáty by mali hodnotiť pokrok v rozvoji jazykových kompetencií, pričom každá krajina by mala prispieť k tomuto rozvoju s ohľadom na vnútroštátny kontext a okolnosti. Zástupcovia Európske komisie upozornili, že všetky krajiny budú musieť hodnotiť výstupy jazykového vzdelávania. Hodnotenie jazykových kompetencií by malo prispieť k podpore multilingvizmu, efektívnej výučbe a učeniu sa cudzích jazykov. Prijaté Závery sú dostupné v anglickom a francúzskom jazyku na: 
http://www.consilium.europa.eu/press/press-releases/latest-press-releases/newsroomrelated?bid=92&grp=24844&lang=en  	
Odporúčania a závery	
Zastúpenie v tematickej pracovnej skupine Jazyky vo vzdelávaní a odbornej príprave vyplýva z členstva SR v Európskej únii. Pracovná skupina bola vytvorená na základe právnych dokumentov Európskej únie, ktoré sú platné a záväzné pre jednotlivé členské štáty, resp. na základe rozhodnutia Európskej komisie v spolupráci s členskými štátmi, ktoré spoločne s ňou realizujú tvorbu a rozvoj vzdelávacej politiky a plnenie dohodnutých strategických cieľov spolupráce vo vzdelávaní. Odporúčame participovať aj na pokračujúcich aktivitách Európskej komisie v rámci činnosti pracovnej skupiny ET 2020 a rešpektovať Závery Rady ohľadom multilingvizmu a rozvoja jazykových kompetencií.  

Odporúčame školám využívať obsahovo-jazykové integrované vyučovanie a informačno-komunikačné technológie za účelom zlepšenia komunikačných jazykových kompetencií žiakov a to primeraným a vhodným spôsobom so zreteľom na vekové osobitosti žiakov. Zároveň odporúčame sledovať činnosť Európskeho centra pre moderný jazyky, www.ecml.at, a využívať výstupy práce Centra za účelom zabezpečenia efektívnej výučby cudzích jazykov. 	
Očakávaný prínos	
Spolupráca s Európskou komisiou a jednotlivými členskými štátmi EÚ v rámci tematickej pracovnej skupiny Jazyky vo vzdelávaní a odbornej príprave prispieva k napĺňaniu cieľov Nového strategického rámca pre európsku spoluprácu vo vzdelávaní a odbornej príprave („ET 2020“). 

Informácie nadobudnuté počas pracovnej cesty sú prínosom pre prácu v rámci oddelenia pre cudzie jazyky a tvorbu jazykovej politiky. 	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 19. 05. 2014	
Správu schválil: doc. PaedDr. Viliam Kratochvíl, PhD., riaditeľ ŠPÚ